Charles Fourier

François Marie Charles Fourier, nado en Besançon o 7 de abril de 1772 e finado en París o 10 de outubro de 1837, foi un socialista utópico francés, un dos pais do cooperativismo. Entre 1830 e 1850 numerosas comunidades utópicas viron a luz fundamentadas nos seus escritos.

 Dereitos das mulleres 
Representantes do socialismo utópico como Henri de Saint Simon e Fourier ocupáronse da situación das mulleres e o recoñecemento dos seus dereitos en contraste con outros socialistas da súa época como Proudhon que non foron simpatizantes do feminismo. No seu proxecto dunha sociedade socialista xusta e feliz incluían ao seu modo a emancipación da muller por medio do que debía ser a emancipación total da sociedade. Fourier pretendía liberar de represións a natureza humana e vivir máis de acordo ao propio pracer. Entre as ideas que expuxo nas súas obras que na actualidade resultan válidas está a defensa de que cada cal elixa o seu traballo segundo a súa vocación.Consideraba que as profesións importantes debían estar abertas ás mulleres e que a selección debía realizarse en función de habilidade e capacidade das persoas e non en razón do sexo. Falaba das mulleres como individuos e non como a metade dunha parella. De Fourier é a soada frase de que a situación das mulleres é un indicador do nivel de civilización da sociedade. Escribiu Flora Tristan parafraseando a Fourier: “Obsérvase que o nivel de civilización a que chegaron diversas sociedades humanas está en proporción á independencia de que gozan as mulleres".Consideraba que o matrimonio "tradicional" podía lesionar os dereitos das mulleres como seres humanos e nunca casou. Doutra banda recoñecía que homes e mulleres teñen unha ampla gama de necesidades e preferencias sexuais que poden cambiar ao longo da súa vida incluíndo a sexualidade entre persoas do mesmo sexo.

 Notas 

Categoría:Filósofos de Francia
Categoría:Nados en 1772
Categoría:Finados en 1837
Categoría:Nados en Besançon